Yesus nyamuhatn urakng nang kamasokatn setan

Yesus menyembuhkan orang yang kerasukan setan

Edisi Pertama

Ahe (Kanayatn)

Keagamaan

Yesus man naꞌ murit-Nya tarus balayar sampe kaꞌ tanah urakng Gerasa sabarang dano Galilea.

Lukas 8:26

Dah sampe kaꞌ sabarang, Yesus naik kaꞌ darat, Ia di nanglaki nang kamasokatn setan ngatakngi. Urakng koa dari kota, dah lama ia inaꞌ bapakean man inaꞌ badiapm kaꞌ rumah, ia badiapm kaꞌ subur ihan.

Lukas 8:27

Takaꞌ neleꞌ Yesus ia ngampak sujut kaꞌ adapatn Yesus sirage bakata, “Yesus, Anak Allah nang Miah Bakuasa! Kitaꞌ kaheaꞌ aku nian? Aku mohon ame aku dipajara!”

Lukas 8:28

Urakng nang kamasokatn setan koa bakata mpa koa, jukut Yesus dah nyuruh setan koa kaluas mpat kaꞌ urakng koa. Setan koa pancah masokiꞌ urakng koa. Biarpun dijaga man dingarante kokot man pahanya, ia mampu mutusatn rantenya koa. Lalu setan koa ngincakngnya kaꞌ padang paser.

Lukas 8:29

Yesus batanyaꞌ kaꞌ urakng koa, “Sae damanyu?” Jakata setan koa, “Damaku Legion,” Jukut, manyak setan nang dah tamaꞌ kaꞌ urakng koa.

Lukas 8:30

Setan-setan koa minta sidi kaꞌ Yesus biar Yesus ame ngoser ia kaꞌ koa kaꞌ dalapm jurang maut.

Lukas 8:31

Kaꞌ samak tampat koa ada manyak babotn nang giꞌ tagah ngagoꞌ pamakanan kaꞌ tabikng bukit koa. Setan-setan koa minta sidi kaꞌ Yesus, biar Yesus miaratnnya tamaꞌ kaꞌ babotn-babotn koa. Yesus miaratnnya.

Lukas 8:32

Setan-setan koapun kaluas mpat kaꞌ urakng koa, tamaꞌ kaꞌ babotn-babotn koa. Lalu babotn-babotn kaꞌ koa dari man tarajutn kaꞌ sisi arokng kaꞌ dalapm dano lalu mati tingalapm.

Lukas 8:33

Naꞌ panyaga babotn koa neleꞌ ahe nang dah tajaji koa, ia kaꞌ koa batiꞌlamaꞌ kaꞌ kota man kaꞌ sakulilikng kampokng ngesahatn kabar koa.

Lukas 8:34

Urakng-urakng bakaluasatn neleaꞌ ahe nang dah tajaji koa, lalu atakng kaꞌ Yesus. Ia kaꞌ koa neleꞌ urakng nang dah bebas mpat kaꞌ setan koa tagah duduk samak paha Yesus. Urakng koa dah bapakean man pikirannya dah waras. Urakng nang rami neleꞌnya koa jaji bagaliꞌatn.

Lukas 8 :35

Urakng-urakng nang neleꞌ kajadian koa ngesahatnnya kaꞌ urakng-urakng lain, lemae urakng nang kamasokatn setan koa disamuhatn.

Lukas 8:36

Lalu sigana panduduk daerah Gerasa sidi bapintaꞌ kaꞌ Yesus supaya Ia ningalatn tampat koa, jukut sigana urakng kaꞌ koa sidi bagaliꞌatn. Jaji Yesus naik kaꞌ parahu balayaraꞌ agiꞌ.

Lukas 8:37

Urakng nang dah lapas mpat kaꞌ setan koa bapintaꞌ kaꞌ Yesus biar ia diporongan ampus man Yesus.

Tapi Yesus nyuruh ia pulakng, jakata Yesus kaꞌ ia koa,

Lukas 8:38

“Pulakng jaꞌ kaꞌ rumah nyu ngesahatn ahe nang dah di Tuhan Allah panjawat kaꞌ kao.”

Jaji urakng koa pulakng kaꞌ kotanya, ngesahatn ahe nang dah Yesus panjawat kaꞌ ia sampe kaꞌ palosok-palosok kota koa.

Lukas 8:39

Yesus nyamuhatn urakng nang kamasokatn setan

Yesus menyembuhkan orang yang kerasukan setan

Images by Free bible images, © 2018 Kartidaya.

Ahe (Kanayatn)

Kalimantan Barat, Indonesia

http://creativecommons.org/licenses/by/4.0/
Anda bebas menggunakan karya ini untuk keperluan komersial. Anda dapat menyesuaikan dan menambahkan ke karya ini. Anda harus menghargai hak cipta dan pengakuan untuk para penulis, ilustrator, dsb.

Berdasarkan karya asli yang tidak mempunyai pernyataan hak cipta

Berdasarkan karya asli yang tidak mempunyai pernyataan hak cipta.